gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3547, del 27-07-1999 (1999/6521)

Informació pública del Programa d'Actuació Integrada Frank Espinós.
-------------------------------------------------------------------

### Dades del document

Número de DOGV
:   3547

Data del DOGV
:   27-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6521


Organisme emissor
:   Ajuntament de Sant Joan d'Alacant

Tipus de document
:   Anunci

Informació pública del Programa d'Actuació Integrada Frank Espinós. [1999/Q6521]
  
El Ple de l'Ajuntament, en la sessió del dia 3 de maig de 1999, ha acordat iniciar els tràmits que tendeixen a l'aprovació del Programa d'Actuació Integrada mitjançant gestió directa del sector Frank Espinós. D'acord amb això, l'Alcaldia exposa aquest programa al públic als efectes pertinents.
  
La documentació aprovada consta de memòria del Programa d'Actuació Integrada, delimitació de la unitat d'actuació, memòria valorada de les infraestructures pendents de realitzar, projecte de reparcel·lació i expedient de reintegrament d'avals dipositats per a respondre de les obres d'infraestructura i de la substitució d'aquests mitjançant afecció real de les finques per a poder complir amb les despeses.
  
Expedient que, d'acord amb la tramitació establida en l'article 46 de la Llei 6/1994, de 15 de novembre, Reguladora de l'Activitat Urbanística, se sotmet a informació pública pel termini de 20 dies, comptadors des de l'endemà de la inserció d'aquest anunci en el Diari Oficial de la Generalitat Valenciana. L'expedient es troba a disposició de qui el vulga examinar, per a deduir al·legacions, al Negociat d'Urbanisme d'aquest Ajuntament.
Diari Oficial de la Generalitat Valenciana


Sumari del DOGV 3505, del 28-05-1999 (1999/4822)

Informació pública dels documents de la modificació d'alineacions en Normes Subsidiàries de la zona carrer de Sant Pasqual/Escorxador.
--------------------------------------------------------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4822


Organisme emissor
:   Ajuntament de Moncofa

Tipus de document
:   Anunci

Informació pública dels documents de la modificació d'alineacions en Normes Subsidiàries de la zona carrer de Sant Pasqual/Escorxador. [1999/M4822]
  
Segons el que preceptua la Llei Reguladora de l'Activitat Urbanística, amb el vistiplau del Ple celebrat el 29 d'abril de 1999, en sessió ordinària, se sotmeten a informació pública per període d'un mes, des de la publicació del present edicte anunciat en el Diari Oficial de la Generalitat Valenciana i en un diari d'informació general editat a la Comunitat Valenciana, els documents de la modificació d'alineacions en Normes Subsidiàries de la zona carrer de Sant Pasqual/Escorxador, i s'avisa de la possibilitat de formular al·legacions, proposicions juridicoeconòmiques en competència i alternatives tècniques.
  
Moncofa, 11 de maig de 1999.- L'alcalde: Vicente Alemany Martí.
  
 Ajuntament de Santa Magdalena de Pulpis
Diari Oficial de la Generalitat Valenciana


Sumari del DOGV 3572, del 31-08-1999 (1999/7414)

Informació pública de l'aprovació inicial de la modificació puntual número 5 de les Normes Subsidiàries d'Albalat de la Ribera.
-------------------------------------------------------------------------------------------------------------------------------

### Dades del document

Número de DOGV
:   3572

Data del DOGV
:   31-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7414


Organisme emissor
:   Ajuntament d'Albalat de la Ribera

Tipus de document
:   Anunci

Informació pública de l'aprovació inicial de la modificació puntual número 5 de les Normes Subsidiàries d'Albalat de la Ribera. [1999/M7414]
  
Per acord de l'ajuntament en ple de data 26 de juliol de 1999, es va aprovar inicialment la modificació puntual número 5 de les Normes Subsidiàries d'Albalat de la Ribera, consistent en la previsió de terrenys amb destinació dotacional on ubicar l'institut d'ensenyament secundari.
  
Cosa que se sotmet a exposició pública per un període d'un mes, perquè els interessats puguen consultar l'expedient en la secretaria de l'ajuntament i, si escau, presentar les al·legacions i/o reclamacions que estimen oportunes.
Diari Oficial de la Generalitat Valenciana


Sumari del DOGV 3531, del 05-07-1999 (1999/5236)

Expedient DIC-70/1999. Informació pública i convocatòria d'iniciatives presentada per l'entitat Pavimentos de Granito, SL, per a la legalització d'un abocador controlat de residus sòlids inerts al costat de la partida del Mas del Francés, del terme municipal de Puig.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5236


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient DIC-70/1999. Informació pública i convocatòria d'iniciatives presentada per l'entitat Pavimentos de Granito, SL, per a la legalització d'un abocador controlat de residus sòlids inerts al costat de la partida del Mas del Francés, del terme municipal de Puig. [1999/S5236]
  
El conseller d'Obres Públiques, Urbanisme i Transports, amb data 17 de maig de 1999, resolgué admetre a tràmit i sotmetre a informació pública, durant el termini de 20 dies, la iniciativa presentada per l'entitat Pavimentos de Granito, SL, per a la legalització d'un abocador controlat de residus sòlids inerts en les parcel·les 3 a, b i c del polígon cadastral 25 i la parcel·la 48 del polígon 6, al costat de la partida del Mas del Francés, del terme municipal de Puig, de conformitat amb allò que s'ha disposat en l'article 20 de la Llei 4/1992, de la Generalitat Valenciana, de 5 de juny, sobre Sòl No Urbanitzable.
  
Així mateix, se sotmet a exposició pública mitjançant el present anunci l'estudi d'impacte ambiental de l'activitat ja referida, en compliment d'allò que s'ha disposat en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.
  
Durant el dit termini els interessats podran presentar reclamacions i suggeriments, així com unes altres iniciatives i alternatives a la proposta desencadenant del procediment.
Diari Oficial de la Generalitat Valenciana


Sumari del DOGV 3538, del 14-07-1999 (1999/6058)

RESOLUCIÓ de 19 de maig de 1999 de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial, per un import de 20 milions de dòlars (72.835.384,09 euros).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6058


Data del document
:   19-05-1999

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 19 de maig de 1999 de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial, per un import de 20 milions de dòlars (61.221.814,09 euros). [1999/X6058]
  
El programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública, estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, la qual es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial, per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat Import Moneda Termini
  
Warburg Dillon Read 40.773.261 dòlars 4 mesos
  
 (35.934.037,09 euros)
  
Segon
  
La quantitat que s'ha d'ingressar ascendeix a 88.863.884,95 euros i els interessos són de 316.860,14 euros.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial, per import de 20 milions de dòlars (79.422.165,09 euros).
  
València, 19 de maig de 1999.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3407, del 07-01-1999 (1998/10433)

RESOLUCIÓ de 9 de desembre de 1998, de la Conselleria d’Economia, Hisenda i Administració Pública, per la qual s’autoritza determinada transferència de crèdits del capítol II Despeses de funcionament, al capítol I, Despeses de personal, en els programes 421.10, Direcció i Serveis Generals, 458.10, Patrimoni Artístic, i 452.10, Biblioteques, Arxius i Promoció Editorial, de la Conselleria de Cultura, Educació i Ciència, per import de cent nou mil quatre-centes pessetes (109.400 PTA).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/10900


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 9 de desembre de 1998, de la Conselleria d'Economia, Hisenda i Administració Pública, per la qual s'autoritza determinada transferència de crèdits del capítol II Despeses de funcionament, al capítol I, Despeses de personal, en els programes 421.10, Direcció i Serveis Generals, 458.10, Patrimoni Artístic, i 452.10, Biblioteques, Arxius i Promoció Editorial, de la Conselleria de Cultura, Educació i Ciència, per import de cent nou mil quatre-centes pessetes (109.400 PTA). [1998/X10916]
  
A fi de dotar de cobertura pressupostària la despesa de realització de determinats cursos de perfeccionament del personal i d'acord amb l'article 2.2 de l'Ordre de Gestió i Modificació del Pressupost de Despeses de la Generalitat Valenciana, la Conselleria d'Educació, Cultura i Ciència proposa determinada modificació pressupostària consistent en la transferència de crèdits del capítol II al capítol I en els programes 421.10, Direcció i Serveis Generals, 458.10, Patrimoni Artístic i 452.10, Biblioteques, Arxius i Promoció Editorial per un import de 109.400 pessetes.
  
En conseqüència, d'acord amb el que disposen els articles 17 i 19 de la Llei 15/1997, de Pressupostos de la Generalitat Valenciana per a 1998, resolc:
  
Primer
  
S'autoritza la minoració de crèdit en les aplicacions pressupostàries i pels imports que es detallen:
  
Aplicació Import
  
87.05.676.20.2 15.000
  
70.81.590.64.9 60 000
  
73.62.066.68.6 34.400
  
Total: 109.400
  
Segon
  
S'autoritza l'augment de crèdit en les aplicacions pressupostàries i pels imports que es detallen:
  
Aplicació Import
  
27.27.360.38.55 15.000
  
78.28.901.73.69 60.000
  
46.15.462.41.72 34.400
  
Total: 109.400
  
València, 9 de desembre de 1998.- El conseller d'Economia, Hisenda i Administració Pública: José Luis Olivas Martínez.
Diari Oficial de la Generalitat Valenciana


Sumari del DOGV 3411, del 13-01-1999 (1999/40)

Informació pública del pagament de la fase prèvia a l'ocupació per l'expropiació forçosa de l'obra: millora de la seguretat viària en la C-3321. Benijófar-Torrevieja.
----------------------------------------------------------------------------------------------------------------------------------------------------------------------

### Dades del document

Número de DOGV
:   3411

Data del DOGV
:   13-01-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/40


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del pagament de la fase prèvia a l'ocupació per l'expropiació forçosa de l'obra: millora de la seguretat viària en la C-3321. Benijófar- Torrevieja. [1999/S40]
  
Lloc: Ajuntament de Rojales
  
Dia Hora
  
25.01.1999 D'11 a 18.00
  
Lloc: Ajuntament de Torrevieja
  
Dia Hora
  
26.01.1999 De 09.30 a 17.00
  
27.01.1999 D'11.00 a 17
  
28.01.1999 De 09.30 a 12.30
  
Els interessats hauran d'assistir-hi proveïts de document nacional d'identitat, i acreditar la titularitat si no ho han fet en una altra fase del procediment. Si optaren per ser representats per altres, estos haurien d'acreditar la representació, en la forma que establix l'article 32 de la Llei 30/1992, de 26 de novembre.
  
Es comunica que el present anunci també es publica a l'efecte establit per l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú per als interessats que figuren com a desconeguts o no es conega el seu domicili.
Diari Oficial de la Generalitat Valenciana


Sumari del DOGV 3411, del 13-01-1999 (1999/92)

Correcció d'errades de l'Ordre de 30 de setembre de 1998, de la Conselleria de Benestar Social, per la qual s'estableixen les normes que han de regir els processos electorals de les federacions esportives de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/09/30/(1)/corrigendum/61198971/dof/vci/html**

### Dades del document

Número de DOGV
:   3411

Data del DOGV
:   13-01-1999

Secció del DOGV
:   I. DISPOSICIONS GENERALS

Número del document
:   1999/92


Data del document
:   13-01-1999

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

Anàlisi jurídica

CorrecciÓ d'errades de l'Ordre de 30 de setembre de 1998, de la Conselleria de Benestar Social, per la qual s'estableixen les normes que han de regir els processos electorals de les federacions esportives de la Comunitat Valenciana. [1999/S92]
  
Advertides errades en la Ordre de 30 de setembre de 1998, de la Conselleria de Benestar Social, per la qual s'estableixen les normes que han de regir els processos electorals de les federacions esportives de la Comunitat Valenciana publicada en el Diari Oficial de la Generalitat Valenciana número 3.366 de data 5 de novembre de 1998, escau la seua rectificació de la següent manera:
  
- Article 9.4: On diu: «Castelló: Avinguda del Mar, 23».
  
Ha de dir: «Castelló: Plaça Mª. Agustina, 1 - 3ª.»
  
- Article 13.2: On diu: «Aquesta persona serà membre de la Junta Directiva del Club».
  
Aquesta frase ha de suprimir-se.
  
Article 25.5: En aquest article se cita el model de l'annex III de l'esmentada Ordre. Si bé l'esmentat annex no apareix publicat en el Diari Oficial de la Generalitat Valenciana. Per això s'hi adjunta l'esmentat annex.
  
Annex III
  
La Junta Electoral Federativa de la Federació d ...
  
Certifica
  
Que (1) ... figura inscrit en el Cens Electoral de la Federació d ... en l'estament d ... de la circumscripción electoral d ...
  
I perquè conste a efectes de documentació par a exercir el vot per correu, estén i firma aquest certificat, a ..., ... d ... de 1999.
  
Firmes
  
(1)
  
- En els estaments de persones físiques: nom de la persona i número del document nacional d'identitat.


Còpia Permalink ELI
Diari Oficial de la Generalitat Valenciana


Sumari del DOGV 3451, del 10-03-1999 (1999/1661)

RESOLUCIÓ de 17 de desembre de 1998, de la Universitat Politècnica de València, per la qual nomena el senyor José Miguel Valiente González professor titular d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/1661


Organisme emissor
:   Universitat Politècnica de València

Tipus de document
:   Resolució

RESOLUCIÓ de 17 de desembre de 1998, de la Universitat Politècnica de València, per la qual nomena el senyor José Miguel Valiente González professor titular d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors. [1999/M1661]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 4 de febrer de 1998 d'aquesta Universitat, plaça número 23/98, codi 1338, (BOE de 5 de març de 1998), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar el senyor José Miguel Valiente González, amb document nacional d'identitat número 47008732, professor titular d'universitat de la Universitat Politècnica de València, de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
  
València, 17 de desembre de 1998.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3562, del 17-08-1999 (1999/7449)

Acord de dissolució.
--------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7449


Organisme emissor
:   la Riba, SCOOP

Tipus de document
:   Acord

Acord de dissolució. [1999/F7449]
  
En l'assemblea general extraordinària de La Riba, S. Coop., que va tindre lloc a l'Olleria el 28 de juliol de 1999, s'acorda, per unanimitat, el nomenament dels liquidadors i la dissolució i subsegüent liquidació.
  
L'Olleria, 11 d'agost de 1999.- El secretari: Gerardo Esparza Oliva.
Diari Oficial de la Generalitat Valenciana


Sumari del DOGV 3444, del 01-03-1999 (1999/1241)

Informació pública de l'alternativa tècnica de Programa per al desenvolupament de la Unitat d'Actuació número 43.
-----------------------------------------------------------------------------------------------------------------

### Dades del document

Número de DOGV
:   3444

Data del DOGV
:   01-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1241


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública de l'alternativa tècnica de Programa per al desenvolupament de la Unitat d'Actuació número 43. [1999/M1241]
  
Pel Decret del regidor delegat d'Urbanisme, de 26 de gener de 1999, es va acordar el següent:
  
Sotmetre a informació pública, per termini de 20 dies, comptats des de la publicació de l'edicte en el Diari Oficial de la Generalitat Valenciana, l'alternativa tècnica de programa presentada per l'Agrupació d'Interés Urbanístic de la Unitat d'Actuació UA 43, partida Raspeig de Sant Vicent del Raspeig, per al desenvolupament de la Unitat d'Actuació número 43 delimitada en el vigent Pla General Municipal d'Ordenació, amb les observacions efectuades pels tècnics municipals així com els estatuts d'aquesta.
  
La present informació pública té caràcter de simultani concurs públic per a la selecció de l'urbanitzador i es podran presentar durant l'indicat termini al·legacions i alternatives tècniques en competència.
  
En els cinc dies següents al venciment del termini anterior, els interessats podran presentar les proposicions juridioeconòmiques que consideren convenients al Registre General de l'Ajuntament. L'acte d'obertura de pliques es realitzarà en la següent data hàbil a la conclusió del termini per a presentar-les.
  
Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
L'expedient complet estarà exposat al públic durant l'esmentat termini en l'Ajuntament de Sant Vicent del Raspeig, Departament d'Urbanisme, situat a la plaça d'Espanya, número 1, en horari de 09.00 a 13.00 hores.
  
Tot això d'acord amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.